এর আগে হোয়াটসঅ্যাপ ডেটা ব্যাক-আপ করার জন্য অনেক কাঠখড় পোড়াতে হত গ্রাহকদের। তাতেও যে সব সময় সমাধান মিলত এমন নয়। বরং ফোন মেমরিতে থাকা ছবি, মেসেজ, নথি পেরিয়ে হোয়াটসঅ্যাপের ডেটা সংগ্রহ করে রাখতে হলে জায়গা তো মিলতই না, উল্টে ক্লাউড স্টোরেজে অতিরিক্ত স্পেস কিনতে হত। স্পেসের এই সমস্যার কারণে অনেকেই গুগল ড্রাইভের তরফ থেকে স্পেস খালি করার বার্তা পেতেন। কম মেমরির ফোন নিয়ে তাই দুশ্চিন্তার শেষ ছিল না। এ বার তা থেকে খানিকটা হলেও স্বস্তি। অন্তত হোয়াটসঅ্যাপ ব্যাক-আপের ক্ষেত্রে স্পেসের অভাব আর সমস্যায় ফেলবে না।